SLOVNÉ ÚLOHY – Pytagorova veta:

1. Otec zdedil záhradu tvaru pravouhlého trojuholníka s rozmermi odvesien 24 m a 350 dm. Chce ju oplotiť, koľko metrov pletiva potrebuje kúpiť?
2. Strecha nového domu nášho suseda má tvar rovnoramenného trojuholníka so základňou 10 m a ramenami 55 dm. Aký vysoký je priestor pod strechou? Postaví sa vzpriamene v mieste päty kolmice priemerne vysoký človek? /1,82 cm/
3. Moji starí rodičia od mamy vlastnia obdĺžnikový pozemok s rozmermi 7m a 10 m. Druhí starí rodičia od otca vlastnia štvorcový pozemok s rozmerom 8,2 m. Ktorí starí rodičia majú vo svojom pozemku väčšiu uhlopriečnu vzdialenosť?
4. O stenu je opretý rebrík. Steny sa dotýka vo výške 240 cm a jeho spodný koniec je od steny vzdialený 100 cm. Aký dlhý je rebrík?
5. Dvojitý rebrík je 8,5 m dlhý. Je postavený tak, že jeho dolné konce sú od seba vzdialené 3,5 m. Do akej výšky dosahuje horný koniec rebríka?
6. Aký je obsah kvetinového záhona, ktorý má tvar rovnostranného trojuholníka, ak obvod kvetinového záhona je 72 dm?
7. Kolmo rastúci strom víchrica nalomila vo výške 6 m nad zemou. Jeho vrchol dopadol na zem vo vzdialenosti 8 m od stromu. Určte pôvodnú výšku stromu?
8. Nová nálepka má mať tvar rovnoramenného lichobežníka so základňami 2,5 cm a 1,7 cm a ramenami dlhými 0,9 cm. Dá sa vyrobiť z fólie obdĺžnikového tvaru s rozmermi 2,5 cm a 1 cm?
9. Turista išiel 9 km priamo na sever, potom 12 km presne na východ a potom sa priamočiaro vrátil späť. Koľko kilometrov prešiel spolu?
10. Janko si kúpil známku v tvare rovnoramenného lichobežníka so základňami 5 cm a 3 cm a ramenami 2,5 cm dlhými. Môže ju nalepiť na korešpondenčný lístok do rámčeka pre známku s rozmermi 5 cm a 2 cm?